CELEX: E2012C0265
Language: lt
Date: 1341446400000
Title: 2012 m. liepos 5 d. ELPA priežiūros institucijos sprendimas Nr. 265/12/COL, kuriuo patvirtinamas Norvegijos pateiktas nenumatytų atvejų planas kovojant su į sąrašą įtrauktomis vandens gyvūnų egzotinėmis ligomis

8.11.2012   
            
            
               LT
            
            
               Europos Sąjungos oficialusis leidinys
            
            
               C 340/4
            
         ELPA PRIEŽIŪROS INSTITUCIJOS SPRENDIMAS
   Nr. 265/12/COL
   2012 m. liepos 5 d.
   kuriuo patvirtinamas Norvegijos pateiktas nenumatytų atvejų planas kovojant su į sąrašą įtrauktomis vandens gyvūnų egzotinėmis ligomis
   2012/C 340/03
   ELPA PRIEŽIŪROS INSTITUCIJA,
   atsižvelgdama į EEE susitarimo I priedo I skyriaus 3.1 dalies 8a punkte nurodytą aktą,
   2006 m. spalio 24 d. Tarybos direktyvą 2006/88/EB dėl gyvūnų sveikatos reikalavimų, taikomų akvakultūros gyvūnams ir jų produktams, ir dėl tam tikrų vandens gyvūnų ligų prevencijos ir kontrolės (1), su pataisymais ir pakeitimais,
   atsižvelgdama į Kolegijos sprendimą Nr. 259/12/COL, suteikiantį kompetentingam Kolegijos nariui teisę priimti šį sprendimą,
   kadangi:
   pagal Direktyvos 2006/88/EB 47 straipsnio 1 dalį Norvegija parengė nenumatytų atvejų planą kovojant su į sąrašą įtrauktomis vandens gyvūnų egzotinėmis ligomis;
   kaip reikalaujama pagal Direktyvos 2006/88/EB 47 straipsnio 4 dalį 2011 m. birželio 30 d. Norvegija pateikė nenumatytų atvejų planą Institucijai patvirtinti;
   Institucija, glaudžiai bendradarbiaudama su Europos Komisija, išnagrinėjo nenumatytų atvejų planą kovojant su į sąrašą įtrauktomis vandens gyvūnų egzotinėmis ligomis;
   be to, 2012 m. balandžio mėn. Institucija lankėsi Norvegijoje siekdama įvertinti nenumatytų atvejų planus;
   apsilankymo Norvegijoje metu Institucijos atliktas tikrinimas ir tyrimai rodo, kad Norvegijos pateiktas nenumatytų atvejų planas atitinka Direktyvos 2006/88/EB 47 straipsnio ir VII priedo reikalavimus;
   Sprendimu Nr. 259/12/COL Institucija perdavė šį klausimą ELPA priežiūros institucijai padedančiam ELPA veterinarijos komitetui. Komitetas vieningai patvirtino Institucijos pateiktą pasiūlymą. Todėl šiame sprendime numatytos priemonės atitinka vieningą ELPA priežiūros institucijai padedančio ELPA veterinarijos komiteto nuomonę ir galutinis priemonių tekstas yra nepakeistas;
   todėl tikslinga patvirtinti Norvegijos pateiktą nenumatytų atvejų planą kovojant su į sąrašą įtrauktomis vandens gyvūnų egzotinėmis ligomis,
   PRIĖMĖ ŠĮ SPRENDIMĄ:
   1 straipsnis
   Norvegijos pateiktas nenumatytų atvejų planas kovojant su į sąrašą įtrauktomis vandens gyvūnų egzotinėmis ligomis patvirtinamas.
   2 straipsnis
   Šis sprendimas įsigalioja 2012 m. liepos 5 d.
   3 straipsnis
   Šis sprendimas skirtas Norvegijai.
   4 straipsnis
   Šis sprendimas yra autentiškas anglų kalba.
   
      Priimta Briuselyje 2012 m. liepos 5 d.
      
         
            ELPA priežiūros institucijos vardu
         
         Sverrir Haukur GUNNLAUGSSON
         
            Kolegijos narys
         
         Florence SIMONETTI
         
            Laikinai einanti direktoriaus pareigas
         
      
   
   
      (1)  OL L 328, 2006 11 24, p. 14 ir EEE priedas Nr. 32, 2010 6 17, p. 1, islandų kalba ir Nr. 35, 2011 6 23, p. 44, norvegų kalba.